મહેસાણા : વડનગરમાં રાજ્ય સરકાર દ્વારા પ્રસિધ્ધ નાગર ગાયિકા તાનારીરીની યાદમાં મહોત્સવ ઉજવવામાં આવે છે. પવિત્ર નગરી વડનગરમાં આ નાગર કન્યાઓએ મલ્હાર રાગ દ્વારા તાનસેનની દાહને શાંત કરી હતી ત્યાર બાદ અકબરના ડરથી આ ગાયિકાઓએ સમાધિ લીધી હતી. આ નાગર કન્યાઓના માનમાં અહીં તાનારીરી મેમોરિયલ વિકસાવવામાં આવ્યું છે. તેમની યાદમાં ઉજવાતા સંગીત મહોત્સવમાં દેશના ટોચના કલાકારોને આમંત્રિત કરવામાં આવે છે, તેમનું સન્માન કરવામાં આવે છે.